stanford-oval/wikipedia huggingface dataset:
Jokapaikansara

| Jokapaikansara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  nigra
Kaksiosainen nimi
 Carex nigra  (L.) Reichard 
Katso myös
   Jokapaikansara Wikispeciesissä   Jokapaikansara Commonsissa 
Infobox OKNimi-testi OKIUCN-testi OK: 
Jokapaikansara (Carex nigra) on sarakasvien heimoon kuuluva tuulipölytteinen siemenkasvi.
Ulkonäkö ja koko

Jokapaikansara kasvaa 15–50 cm korkeaksi mättäinä tai yksittäin. Sen varsi on kolmisärmäinen ja lehdet jäävät vartta lyhyemmiksi. Jokapaikansaralla on erikseen hede- ja emitähkiä, emitähkien tähkäsolmut ovat mustat.
Jokapaikansaralla voi esiintyä valtasarannoki (Anthracoidea heterospora) -nokisientä.
Elinympäristö

Jokapaikansara kasvaa yleisenä Suomessa kaikkialla, missä maa on ainakin aika ajoin kostea.
Levinneisyys

Jokapaikansaraa tavataan koko Euroopassa Italiaa ja Etelä-Espanjaa lukuun ottamatta. Suomessa se on hyvin yleinen koko maassa.
Jokapaikansara voidaan jakaa kolmeen muunnokseen: juolasara (C. nigra var. nigra), kankeasara (C. nigra var. recta) ja tupassara (C. nigra var. juncea). Juolasara (C. nigra subsp. nigra) ja tupassara (C. nigra subsp. juncella) voidaan luokitella myös alalajeiksi. Tupassaran tiheitä mättäitä on toisinaan kutsuttu "ryssänpäiksi".
Aiheesta muualla

Suomen Lajitietokeskus: Jokapaikansara (Carex nigra)
Pinkka, Lajintuntemuksen oppimisympäristö: Jokapaikansara (Carex nigra)
Den virtuella floran: Hundstarr (Carex nigra) (ruotsiksi)
ITIS: Carex nigra (englanniksi)
United States Department of Agriculture (USDA): Carex nigra (englanniksi)
Jäykistämätön ilmalaiva

Goodyearin blimppi
Jäykistämätön ilmalaiva eli  blimppi on ilmalaiva, jossa ei ole lainkaan sisäistä tukirakennetta, vaan joka pysyy muodossaan pelkästään nostekaasun paineen ansiosta. Useimmat nykyään käytössä olevat kaasuilmalaivat ovat jäykistämättömiä tai puolijäykistettyjä köliltään, sillä tällaiset ilmalaivat ovat suhteellisen yksinkertaisia ja kestäviä. Moottorit kiinnitetään aluksen gondoliin.
Jurnal TV

| Jurnal TV |
| --- | --- |
 Kanavan logo
Lähetykset alkoivat:  2010
Omistaja:  Jurnal Trust Media
Kieli:  romania venäjä
Pääkonttori:   Chișinău, Moldova
Kotisivu:  https://www.jurnaltv.md/
Infobox OKNimi-testi OK: 
Jurnal TV on yksityinen moldovalainen televisiokanava, jonka omistaa Jurnal Trust Media -niminen yritys. Kanavan päämaja sijaitsee Chișinăussa.
Historia

Kanava aloitti toimintansa vuonna 2010, jolloin sillä oli hieman reilu sata työntekijää. Aluksi se keskittyi uutisiin, mutta sittemmin kanava on se on muuttunut yleisluontoisemmaksi. Sisältöä tuotetaan sekä romaniaksi että venäjäksi, ja lähetykset tapahtuvat sateliitin kautta.
Vuonna 2017 Jurnal TV ilmoitti vähentävänsä itsetuottamansa sisällön määrää. Syyksi ilmoitettiin kanavan studiona toimivan kiinteistön omistajan toive. Kanava katsoi tällä olevan kytköksiä moldovalaiseen oligarkiin nimeltä Vladimir Plahotniuciin, jota Jurnal TV syytti kanavan häirintäyrityksestä.
Valikoima ohjelmia

| Ohjelman nimi | Esitysaika | Keskeinen sisältö |
| --- | --- | --- |
| Fii Sănătos | ma–to, klo 15.15 | terveydestä huolehtiminen |
| Paparazzi | la, klo 17.00 | julkkisuutiset |
| Ora de Ras | su, klo 20.00 | satiiri ja huumori |
| Cabinetul din Umbră | to, klo 20.00 | poliittinen ajankohtaisohjelma, jossa haastatellaan poliitikkoja ja asiantuntijoita |
| Patrula Jurnal TV | su, klo 19.00 | rikokset ja laki |
| Ora Expertizei | ma, klo 20.00 | talk show, joka keskittyy päivän pääuutisiin |
| M-Adam | su, klo 17.00 | naisten muoti ja kauneus |
| Italia, Patria Nostra! | ti | komediasarja; Jurnal TV:n omaa tuotantoa |
Lähde:
Jurong West

Jurong Westin sijainti Singaporen kartalla
Asuntoja Jurong Westissä.
Jurong West Sports and Recreation Centre
Jurong West (kiin. 裕廊西, malaijiksi Jurong Bara, tamiliksi ஜூரோங் மேற்கு) on yksi Singaporen alueista (engl. urban planning area). Se sijaitsee Läntisellä suuralueella Länsi-Singaporessa. Jurong West rajautuu lännessä Western Water Catchmentiin, etelässä Pioneeriin ja Boon Layhin, idässä Jurong Eastiin ja pohjoisessa Tengahiin. Alueelle on rakennettu uusia rakennuksia 1980-luvulta lähtien, jolloin Jurong jaettiin läntiseen ja itäiseen osaan. Ennen rakennuttamista, alue oli lähinnä viidakkoa ja suota. Nykyään Jurong Westissä on paljon asuntoja, mutta myös teollisuutta Boon Layssa.
Jurong Westin asukasluku oli vuoden 2010 väestölaskennassa 267 524 ja vuoden 2015 ennusteessa 272 660 asukasta. Alueen pinta-ala on 14,69 km2.
Aluejako

Jurong West on jaettu yhdeksään osalueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Boon Lay Place | 31 100 | 0,91 |
| Chin Bee |  | 1,29 |
| Hong Kah | 56 870 | 1,79 |
| Jurong West Central | 68 200 | 1,4 |
| Kian Teck | 50 | 2,1 |
| Safti |   | 1,54 |
| Taman Jurong | 36 940 | 1,48 |
| Wenya | 8 610 | 1,97 |
| Yunnan | 70 890 | 2,21 |
Aiheesta muualla

Kuvia tai muita tiedostoja aiheesta Jurong West Wikimedia Commonsissa
Julie Hayek

Julie Hayek kruunattuna vuoden 1983 Miss USAksi.
Julie Lynne Hayek (s. 4. lokakuuta 1960 Kalifornia, Yhdysvallat) on yhdysvaltalainen näyttelijä, joka on näytellyt muun muassa tv-sarjoissa As the World Turns (mukana 1999), Dallas (mukana 1989), Hard Time on Planet Earth, Konnankoukkuja kahdelle (mukana 1986) sekä Twin Peaks (mukana 1991). Hayek kruunattiin Miss USAksi vuonna 1983.
Aiheesta muualla

Viralliset sivut (Arkistoitu – Internet Archive)
Julie Lechanteux

| Julie Lechanteux> Euroopan parlamentin jäsen |
| --- | --- |
 2.7.2019–28.7.2022  
Ryhmä:  ID-ryhmä
Henkilötiedot
Syntynyt: 22. joulukuuta 1977 (ikä 46) Annecy, Ranska
Kansalaisuus:  ranskalainen
Tiedot
Puolue:  Kansallinen liittouma
Julie Lechanteux (s. 22. joulukuuta 1977 Annecy, Ranska) on ranskalainen poliitikko. Lechanteux edustaa Kansallinen liittouma-puoluetta. Lechanteux on toiminut Euroopan parlamentin jäsenenä heinäkuusta 2019 heinäkuuhun 2022 saakka. Hän edusti Euroopan parlamentissa Identiteetti ja demokratia -ryhmää.
Aiheesta muualla

Julie Lechanteux Euroopan parlamentin jäsenet. Euroopan parlamentti.
Jouttijärvi (Mänttä-Vilppula)

| Jouttijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°09′16″N, 24°18′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Elänteen valuma-alue (35.37)
Laskuoja:  oja Ahkiolammiin 
Järvinumero:  35.374.1.002
Mittaustietoja
Pinnankorkeus:  118 m  
Rantaviiva:  1,858 km  
Pinta-ala:  9,121 ha  
Saaria:  1 
 fiJouttijärvi 
Jouttijärvi  on Pirkanmaalla Mänttä-Vilppulassa Jouttikylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,1 hehtaaria ja se on 600 metriä pitkä ja 300 metriä leveä. Järvellä on kartan mukaan yksi saari. Sen rantaviivan pituus on 1,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Haapaojan valuma-alueeseen (35.374) se kuuluu. Järven vedenpinnan korkeus on 118 metriä mpy.
Jouttijärvi (Ylöjärvi, Anttilanperä)

| Jouttijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°04′26″N, 23°38′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Naalunojaan 
Järvinumero:  35.415.1.006
Mittaustietoja
Pinnankorkeus:  175,2 m  
Rantaviiva:  2,924 km  
Pinta-ala:  17,083 ha  
Saaria:  1 
 fiJouttijärvi 
Jouttijärvi  on Pirkanmaalla Ylöjärvellä ja Virroilla Anttilanperän kylän lähellä sijaitseva järvi.
Maantietoa

Järven pinta-ala on 17,1 hehtaaria, se on 800 metriä pitkä ja 550 metriä leveä. Järvellä on kartan mukaan yksi saari.  Sen rantaviivan pituus on 2,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 175,2 metriä mpy.
John Cage

| John Cage |
| --- | --- |
 John Cage (1988).
Henkilötiedot
Syntynyt: 5. syyskuuta 1912 Los Angeles, Kalifornia, Yhdysvallat
Kuollut: 12. elokuuta 1992 (79 vuotta) New York, New York, Yhdysvallat
Ammatti:  säveltäjä, musiikkiteoreetikko
Muusikko
Taiteilijanimi:  Cage, Jr., John Milton 
Tyylilajit:  aleatorinen musiikki, ooppera, länsimainen taidemusiikki, elektroninen musiikki, kokeellinen musiikki, konkreettinen musiikki, avant-garde music (käännä suomeksi), performanssi ja 1900-luvun taidemusiikki 
Merkittävät teokset:  4′33″ (1952)
Soittimet:  piano 
Levy-yhtiöt:  ECM 
 Nimikirjoitus
Aiheesta muualla
johncage.org
  [ Muokkaa Wikidatassa ] [ ohje ]  
John Milton Cage (5. syyskuuta 1912 Los Angeles – 12. elokuuta 1992 New York) oli yhdysvaltalainen säveltäjä. Cage lienee tunnetuin 1900-luvun musiikin kokeilija, joka varhaisista sävellyksistään asti oli kiinnostunut hälyistä ja epätavallisista äänilähteistä. Hän itse nimitti tyylilajia ”sattumamusiikiksi”. Cage ei pelkästään laajentanut musiikin äänimaailmaa, vaan ennen kaikkea musiikillista ajattelua ja Cagen tapauksessa koko musiikin käsite joutuu perusteellisen uudelleenarvioinnin kohteeksi. Muun muassa zen-filosofialla ja erityisesti kiinalaisella Yijing-oraakkelikirjalla oli suuri vaikutus hänen musiikkiinsa. Yksi Cagen tunnetuimmista sävellyksistä on 4′33″, joka ei sisällä lainkaan nuotteja ja jota esitettäessä soittimia ei soiteta lainkaan.
Elämä > Nuoruus ja musiikillinen innostus

Cage syntyi vuonna Los Angelesissa vuonna 1912. Hänen vanhempansa olivat keksijä John Milton Cage Sr ja Crete Cage, joka kjirjoitti epäsäännöllisesti Los Angeles Timesiin. John aloitti pianotunnit noin kymmenenvuotiaana, mutta hänen ensimmäinen intohimonsa oli kirjoittaminen. High schoolin jälkeen hän pääsi opiskelemaan Pomona Collegeen, mutta jätti opintonsa kahden vuoden jälkeen kesken.
Cage matkusti vuonna 1930 Eurooppaan ja kokeili siellä useita eri taidemuotoja, kuten maalaustaidetta, arkkitehtuuria ja runoutta. Niistä mikään ei kuitenkaan innostanut tarpeeksi. Hän kuuli matkallaan ensimmäistä kertaa muun muassa Johann Sebastian Bach sekä aikalaissäveltäjiä, kuten Igor Stravinskyä, ja innostui sävellystaiteesta.
Cage palasi 1931 Yhdysvaltoihin ja sai sen jälkeen musiikkiopetusta Richard Buhligilta, Arnold Schönbergiltä, Adolph Weissilta ja Henry Cowellilta. Schönbergin kanssa Cage vietti kaksi vuotta Etelä-Kalifornian yliopistossa ja UCLA:ssa. Cage opetti vuosina 1938–1940 Seattlessa Cornish College of the Artsssa. Tuona aikana hän järjesti lyömäsoitinorkestereita esittämään sävellyksiänsä. Hän laajensi myös tanssiteoksiin ja teki yhteistyötä erityisesti koreografi ja tanssija Merce Cunninghamin kanssa. Heille syntyi pitkä taiteellinen ja romanttinen suhde.
Elämä > Sävellysura

Cage käytti varhaisissa sävellyksissään Schönbergin kaksitoistasäveljärjestelmää, mutta alkoi 1930-luvun lopulla laajentaa kokoeilujaan erilaisiin epätavallisiin soittimiin, kuten preparoituun pianoon. Tällaisessa pianossa kielten väliin oli laitettu erilaisia esineitä lyömäsoitinmaisia tai tuonpuoleisia ääniefektejä varten. Cage käytti myös nauhureita, soittimia ja radioita päästääkseen eroon tavanomaisen taidemusiikin tavasta tuottaa ääntä. Cage nousi vuonna 1943 Museum of Modern Artissa pitämänsä konsertin jälkeen yhdysvaltalaisen avantgardemusiikin johtaviksi nimiksi.
Cage tutustui 1946 Gita Sarabhain kautta intialaiseen musiikkiin ja filosofiaan, ja 1940-luvun lopulla sekä 1950-luvun alussa hän osallistui monille zen-buddhalaisen D. T. Suzukin luoennolle. Cage sai vuonna 1951 kiinalaisen Muutosten kirjan. Sen kautta hän inspiroitui käyttämään musiikissa sattumanvaraisia ainesosia. Hän saattoi esimerkiksi katkaista nauhan satunnaisesta kohdasta ja Muutosten kirjan neuvojen avulla yhdistää nauhan lopulliseksi sävellykseksi.
Cage oli 1940-luvulla opettanut Black Mountain Collegessa kahtena kesänä, mutta vuonna 1952 hän sai sieltä residenssin. Black Mountain College oli radikaali laitos, jossa kehittyi muun muassa uusdada ja Cagen monet kaikista kokeellisimmat sävellykset. Theater Piece No. 1 (1952) ja 4′33″ perustuivat kumpikin pitkälti epätavanomaisiin tapoihin ja sattumaan.
Cage oli liitetty Wesleyan Universityyn 1950-luvun lopulta aina säveltäjän kuolemaan asti. Hän alkoi 1970-luvulla sovittamaan kirjallisia tekstejä musiikiksi. Tällainen teos oli muun muassa Roaratorio, an Irish Circus on Finnegan’s Wake (1979). Cage sävelsi aina 1990-luvun alkuun asti, mutta hän ei loppuvaiheessa enää juurikaan esiintynyt niveltulehduksen takia. Cage oli kuitenkin loppuun asti varsin tuottoisa, ja hänen teostaan Number Pieces pidetään hänen viimeisenä mestariteoksenaan. Sitä tehdessään hän oli jo niveltulehduksen takia lähes halvaantunut, toipumassa aivoinfarktista sekä kärsi muistakin vaivoista.
Tuotanto

Cage oli alati kiinnostunut uusista ja epätavallisista äänilähteistä. Usein hän valitsi soittimikseen arkisia esineitä. 1940-luvulla hän laajensi lyömäsoittimistoa erilaisilla metalliesineillä, sävellyksissään Imaginary Landscape No 1–5 (1939–1952) hän käytti äänilähteinä muun muassa radiovastaanottimia sekä levysoittimia. Teosten tapahtumaluonnetta korostaa 1950-luvulta alkaen se, että ne ilmoitetaan sävelletyn esimerkiksi ”pianistille” (ei pianolle) tai jopa vain ”neljälle esittäjälle”.
Paitsi ”kaikkien äänten tasa-arvoisuutta”, Cage piti hiljaisuutta keskeisenä ja itsenäisenä musiikin osana. Äärimmäinen ja tunnetuin esimerkki tästä lienee ”hiljainen kappale” 4′33″ (1952), jonka esityksessä pianisti ei soita ääntäkään, vaan teos koostuu ympäristön äänistä. Monet teokset sisältävät minuuttienkin mittaisia taukoja, mikä antaa musiikille meditatiivisen luonteen. Sävellykset ovat myös pitkiä, tunnin mittaiset teokset eivät ole poikkeus hänen tuotannossaan. Yksi erikoisimpia Cagen teosten tulkintaprojekteja on urkuteoksen ”ORGAN²/ASLSP” (1987) esitys Saksassa Halberstadtin keskiaikaisessa St.-Burchardi-kirkossa. Kirjainyhdistelmä ASLSP sisälsi esitysohjeen ”as slow as possible” (”niin hitaasti kuin mahdollista”). Teoksen esitys sitä varten konstruoiduilla erikoisuruilla alkoi vuonna 2001, ja sen on määrä kestää 4. syyskuuta 2640 asti. Kahdeksansivuisen partituurin soitto tulee siis kestämään 639 vuotta.
Omien sanojensa mukaan Cage ei halunnut säveltää teoksia, joissa on ”alku, keskikohta ja loppu”, vaan hänen tavoitteensa oli tehdä säveltäjä ja valmiiksi sävelletty musiikki tarpeettomiksi avaamalla ihmisten korvat koko ajan läsnä oleville ympäristön äänille, jotka ”ovat aina uusia ja paljon kauniimpia kuin varta vasten tuotetut äänet”. Niinpä Cagen musiikki ei noudata perinteistä länsimaista muotoajattelua, jonka mukaan sävellyksen tapahtumat etenevät klassisen draaman kaltaisesti: asiat ja tilanteet esitellään, minkä jälkeen ne asettuvat erilaisiin asetelmiin synnyttäen jännitteitä ja konflikteja, jotka purkautuvat teoksen loppuun mennessä. Päinvastoin useat Cagen sävellykset ovat luonteeltaan hyvin staattisia ja tapahtumat seuraavat toisiaan ennustamattomasti. Musiikki ei ”etene” tai ”johda” minnekään, se vain ”on”.
Suomessa

Cagen teoksia esitettiin tiettävästi ensi kerran Suomessa niin sanotuissa Lastenkamarikonsertissa 2. joulukuuta 1962 (4′33″) ja myöhemmin keväällä 1973 Colloquim Musicale -multimediakonsertissa. Tuolloin sopraano Carla Henius esitti muun muassa kaksi Cagen sävellystä lauluäänelle ja suljetulle pianolle säestämällä itseään suljetun pianon kantta koputtamalla.
Vuonna 1983 Cage vieraili Viitasaarella opettamassa ja esiintymässä Uuden musiikin kesäakatemiassa.
Poliittinen ajattelu

Poliittisilta näkemyksiltään John Cage oli anarkisti. Hän kertoi saaneensa vaikutteita muun muassa Henry Thoreaulta.
Teoksia

Metamorphosis
First Construction
Imaginary Landscape No. 1
She is Asleep
A Book of Music
The Seasons
Imaginary Landscape No. 2
Imaginary Landscape No. 3
Sonatas and Interludes
String Quartet in 4 Parts
Concerto for Prepared Piano and Chamber Orchestra
Music of Changes
Imaginary Landscape No. 4
Water Music
Williams Mix
4′33″
Music for Piano 4–84
34'46.776 for a Pianist
26'1.1499 for a String Player
Winter Music
Variations I
Fontana Mix
Aria
Variations II
Cartridge Music
Theatre Piece
Atlas Eclipticalis
Variations III
Variations IV
Variations V
Variations VI
HPSCHD
Cheap Imition
Song Books
Roaratorio
Two
Mozart Mix
Europeras 1-5
ORGAN²/ASLSP
Kirjallisuutta

Dickinson, Peter (toim.): Cage Talk. Dialogues with & about John Cage.  Rochester:  University of Rochester Press, 2006.  ISBN 1-58046-237-5.  (englanniksi)
Iddon, Martin: John Cage and David Tudor. Correspondence on Interpretation and Performance.  Cambridge:  Cambridge University Press, 2013.  ISBN 978-1-107-01432-9.  (englanniksi)
Aiheesta muualla

Kuvia tai muita tiedostoja aiheesta John Cage Wikimedia Commonsissa
John Cagen 4'33" Midi, OGG, Sun.au, ja Wav -muodoissa.
ORGAN²/ASLSP-projektin kotisivut (Arkistoitu – Internet Archive).
John Cage – säveltäjä Juhani Nuorvala kertoo. 2012. Yle Areena.
John Cage – kääntäjä Anton Nikkilä kertoo. 2012. Yle Areena.
John Cage – kuvataiteilija Erkki Pirtola kertoo. 2012. Yle Areena.
John Cage (vasemmalla) ja Michael Bach vuonna 1992.
Jet Airways

| Jet Airways |
| --- | --- |

 IATA: 9W  –  ICAO: JAI 
Kutsukoodi:  JET AIRWAYS
Perustettu:  1993
Laivaston koko:  9
Kohteiden määrä:  76
Solmukohdat:  Chhatrapati Shivajin kansainvälinen lentoasema, Indira Gandhin kansainvälinen lentoasema
Kotipaikka:  Mumbai, Intia
Kanta-asiakasohjelma:  Jet Lounge
Avainhenkilö(t):  Naresh Goyal, perustaja
Yhtiön sivut:  www.jetairways.com
Jet Airwaysin entinen Airbus A330-202 VT-JWL Hongkongissa.
Jet Airways (IATA: 9W, ICAO: JAI, kutsukoodi: JET AIRWAYS) on intialainen lentoyhtiö, joka perustettiin vuonna 1993, ja pääsi aloittamaan kilpailun valtio-omisteista lentoyhtiötä Air Indiaa vastaan vuonna 1995, kun monopoliaseman Air Indialle vuodesta 1953 saakka taannut laki oli kumottu Intiassa vuonna 1994. Jet Airways on Bombay Stock Excangessä noteerattu pörssiyhtiö, jonka osakkeista suurin osa on intialaisen liikemiehen Naresh Goyalin määräysvallassa.
Yhtiöllä on 76 kohdetta eri puolilla maailmaa ja sillä on yhteensä 9 lentokonetta.
Etihad Airways osti 24 prosentin osuuden Jet Airwaysistä vuonna 2013.
Yhtiön solmukohtia ovat Chhatrapati Shivajin kansainvälinen lentoasema ja Indira Gandhin kansainvälinen lentoasema.
Kohteet > Aasia > Lähi-itä

Bahrain
Manama
Kuwait
Kuwait
Oman
Masqat
Qatar
Doha
Saudi-Arabia
Riad
Yhdistyneet arabiemiirikunnat
Abu Dhabi
Dubai
Kohteet > Aasia > Pohjois-Aasia

Kiina
Hongkong
Shanghai
Kohteet > Aasia > Etelä-Aasia

Bangladesh
Dhaka
Intia
Andaman & Nicobarin saaret
Port Blair
Andhra Pradesh
Hyderabad
Tirupati
Rajahmundry
Assam
Guwahati
Bihar
Patna
Chandigarh
Chandigarh
Chhattisgarh
Raipur
Daman ja Diu
Diu
Delhi
Goa
Vasco da Gama
Gujarat
Ahmedabad
Bhavnagar
Bhuj
Porbunder
Rajkot
Vadodara
Jammu ja Kashmir
Jammu
Leh
Srinagar
Karnataka
Bangalore
Mangalore
Kerala
Calicut
Cochin
Trivandrum
Madhya Pradesh
Bhopal
Indore
Khajuraho
Maharashtra
Aurangabad
Mumbai
Nagpur
Pune
Manipur
Imphal
Punjab
Amritsar
Rajasthan
Jaipur
Jodhpur
Udaipur
Tamil Nadu
Chennai
Coimbatore
Madurai
Tripura
Agartala
Uttar Pradesh
Lucknow
Varanasi
Länsi-Bengali
Kolkata
Siliguri
Nepali
Kathmandu
Sri Lanka
Colombo
Kohteet > Aasia > Kaakkois-Aasia

Malesia
Kuala Lumpur
Singapore
Thaimaa
Bangkok
Kohteet > Eurooppa

Belgia
Bryssel
Yhdistynyt kuningaskunta
Lontoo
Kohteet > Pohjois-Amerikka

Kanada
Toronto
Yhdysvallat
New York
Newark
San Francisco
Laivasto

Laivaston keski-ikä syyskuussa 2022 on 15,4 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 737-800 | 3 | — |  |
| Boeing 737-900 | 1 | — |  |
| Boeing 777-300ER | 5 | — |  |
| Yhteensä | 9 | 0 |  |
Aiheesta muualla

Kotisivut
Jet Airwaysin aikajana (Arkistoitu – Internet Archive)
Jet Airwaysin entinen Airbus A330-300 laskeutumassa Toronto Pearsonin kansainväliselle lentoasemalle.
Jet Airwaysin Boeing 737-800 Changin kansainvälisellä lentoasemalla.
Jet Airwaysin Boeing 777-300ER laskeutumassa Lontoon Heathrow'n lentoasemalle.
Justice League Heroes: The Flash

| Justice League Heroes: The Flash |
| --- | --- |

Kehittäjä:  WayForward Technologies
Julkaisija:  Warner Bros. Interactive Entertainment Eidos Interactive
Julkaistu:   17. lokakuuta 2006  24. marraskuuta 2006
Lajityyppi:  Toimintapeli
Pelimuoto:  Yksinpeli
Ikäluokitus:  +10
Alusta:  Game Boy Advance
Lisää peliartikkeleitaVideopelien teemasivulla
Infobox OK : 
Justice League Heroes: The Flash on vuoden 2006 lokakuussa julkaistu videopeli, joka perustuu DC Comicsin supersankariryhmään Oikeuden Puolustajat. Pelin julkaisivat Warner Bros. Interactive Entertainment Yhdysvalloissa ja Eidos Interactive muualle maailmaa Game Boy Advancelle. Pelissä pelataan vain nimikkohahmolla Salamalla. Ei pelattavina sankareina toimivat Teräsmies, Metsästäjä Marsista, Vihreä Nuoli ja Musta Kanarialintu, jotka toimivat Salaman apulaisina tehtävien aikana.
Aiheesta muualla

Pelin virallinen sivusto (Arkistoitu – Internet Archive) (englanniksi)
Joensuun Uimaseura

JoUS logo
Historia

Joensuun Uimaseura ry (JoUS) perustettiin vuonna 1907 Joensuussa. Joensuun Uimaseura on yksi Suomen vanhimmista ja menestyneimmistä uimaseuroista. Vuonna 2007 vietettiin seuran 100-vuotisjuhlia, joiden yhteydessä julkaistiin seuran 100-vuotisjuhlakirja nimeltään JoUS - Potkua, vetoa ja volttia.
Suomen Uimaliiton tultua perustetuksi Helsingissä vuonna 1906 ehdotti lyseolainen Väinö Laamanen Woimistelu- ja Urheiluseura Katajalle ajanmukaisen uimahuoneen rakentamista Joensuuhun. Kun myös kaupungin valtuusmiehet innostuivat tuosta esityksestä, niin jo alkukesästä vuonna 1907 avattiin Lystsuarella (myöhemmin Ilosaari) kaupungin kustantama, uusi ja kohtuulliset vaatimukset täyttävä uimala, Ilosaaren uimala. Tästä muodostui Joensuun Uimaseuran alkuaikojen harjoitus- ja kilpailupaikka, mikä oli myös Joensuun kaupungin tärkein uimapaikka aina vuoteen 1969 saakka, jolloin uimahalli valmistui Mehtimäelle.
Ensi vuosikymmeninään JoUS:n toiminnan painopiste oli uinnin- ja hengenpelastuksen opetuksessa ja propagoinnissa. Arvioidaan, että JoUSlaisten pelastaneen jopa yli 100 henkilöä ennen vuotta 1947.
Toiminta-ajatus

Joensuun Uimaseura ry:n arvot ovat monipuolisuus, liikunnan riemu, yhteistoiminta, turvallinen ympäristö sekä eettisyys.
Joensuun Uimaseura ry tarjoaa monipuolista ja iloista toimintaa kaikille uintiurheilusta sekä vesiliikunnasta kiinnostuneille. Seuran visiona on olla vuonna 2019 huippuseura suomalaisessa uintiurheilussa. Joensuun Uimaseura ry:n organisoimana kävi vuoden 2015 aikana viikoittain uimassa 99 kilpauimaria, 70 harrasteuimaria, 198 perheuimaria, 371 uimakoululaista, 7 erityisuimakoululaista, 186 vesirallilaista, 172 aikuisten tekniikka- ja uimakurssilaista, 36 uimahyppääjää sekä 59 valmentajaa ja ohjaajaa.
Joensuun Uimaseura ry:n jäsenmäärä on 828 (tilanne vuoden 2016 alussa). Seuran puheenjohtajana toimii Veli-Pekka Leppänen. Seuralla on kolme päätoimista työntekijää, toiminnanjohtaja Marjo Siintomaa-Toljander, päävalmentaja Juha Turunen sekä juniorivalmentaja Petra Lonka.
Joensuun Uimaseura on Suomen Uimaliitto ry:n jäsenseura. Joensuun Uimaseura on lisäksi Valtakunnallinen liikunta- ja urheiluorganisaatio ry:n eli Valon sinettiseura.  Sinetti myönnetään tunnustuksena laadukkaasta lasten ja nuorten urheiluseuratoiminnasta. Joensuun Uimaseuralle sinetti myönnettiin vuonna 2007.